b'\n_START_ARTICLE_\nAleksander Sikio\n_START_PARAGRAPH_\nAleksander Sikio (6. syyskuuta 1865 Viipuri  \xe2\x80\x93 16. hein\xc3\xa4kuuta 1954 Savonlinna) toimi pankinjohtajana yli 50 vuotta ja oli  Savonlinnan johtavia kunnallispoliitikkoja sek\xc3\xa4 porvariss\xc3\xa4\xc3\xa4dyn nelinkertainen valtiop\xc3\xa4iv\xc3\xa4mies._NEWLINE_Aleksander Sikion vanhemmat olivat ajuri Juhana Sikio ja Eva V\xc3\xa4tt\xc3\xb6  ja puoliso vuodesta 1904 Maria Gustava St\xc3\xa5hl (k. 1952). Sikio k\xc3\xa4vi reaalikoulun 1882 ja toimi pankkivirkailijana 1882\xe2\x80\x931888. Pohjoismaiden Osakepankin ja sittemmin Pohjoimaiden Yhdyspankin Savonlinnan konttorin johtaja h\xc3\xa4n oli vuodesta 1888. Savonlinnan kaupunginvaltuuston j\xc3\xa4sen Sikio oli 1891\xe2\x80\x931903 ja 1906\xe2\x80\x931922, valtuuston puheenjohtajana h\xc3\xa4n toimi kaksitoista vuotta. Sikio oli j\xc3\xa4sen valtiop\xc3\xa4ivill\xc3\xa4 1897, 1899, 1900 ja 1905\xe2\x80\x931906. Perustuslaillisten mielipiteidens\xc3\xa4 takia h\xc3\xa4n oli maasta karkotettuna ensimm\xc3\xa4isen sortokauden yhteydess\xc3\xa4 1903\xe2\x80\x931905.'